Държавен вестник, бр. 101, 2004 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  101
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 346
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона
за общинската собственост, приет от ХХХIX
Народно събрание на 3 ноември 2004 г.
Издаден в София на 12 ноември 2004 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за изменение и допълнение на Закона за об-
щинската собственост (обн., ДВ, бр. 44 от
1996 г.; изм., бр. 104 от 1996 г., бр. 55 от 1997 г.,
бр. 22 и 93 от 1998 г., бр. 23, 56, 64, 67, 69 и 96 от
1999 г., бр. 26 от 2000 г., бр. 34 от 2001 г., бр. 120
от 2002 г.)
§ 1. В чл. 1 думите “недвижимите” и “дви-
жимите” се заличават.
§ 2. Член 2 се изменя така:
“Чл. 2. (1) Общинска собственост са:
1. имотите и вещите, определени със закон;
2. имотите и вещите, предоставени в собст-
веност на общината със закон;
3. имотите, чиято собственост е възстанове-
на на общината при условия и по ред, определе-
ни със закон;
4. имотите и вещите, дарени или завещани
на общината;
5. имотите и вещите, придобити от община-
та с доброволен труд и/или с парични средства
на населението;
6. имотите и вещите, придобити от община-
та при ликвидацията на търговски дружества с
общинско участие;
7. имотите и вещите, придобити от община-
та чрез правна сделка, по давност или по друг
начин, определен в закон.
(2) Не са общинска собственост имотите и
вещите на търговските дружества и юридичес-
ките лица с нестопанска цел, дори ако община-
та е била единствен собственик на прехвърле-
ното в тях имущество.”
§ 3. В чл. 2а думите “и 2” се заличават.
§ 4. В чл. 3 ал. 2 се изменя така:
“(2) Публична общинска собственост са:
1. имотите и вещите, определени със закон;
2. имотите, предназначени за изпълнение на
функциите на органите на местното самоуправ-
ление и местната администрация;
3. други имоти, предназначени за трайно за-
доволяване на обществени потребности от мес-
тно значение, определени от общинския съвет.”
§ 5. В чл. 5 се правят следните изменения:
1. В ал. 1 думата “установява” се заменя с “удос-
товерява”, а думата “недвижими” се заличава.
2. Алинея 2 се изменя така:
“(2) Актът за общинска собственост е офи-
циален документ, съставен от длъжностно лице
по ред и форма, определени в закона.”
§ 6. В чл. 7 ал. 2 и 3 се изменят така:
“(2) Имотите и вещите—публична общинс-
ка собственост, не могат да се отчуждават и да
се прехвърлят в собственост на трети лица.
Имоти—публична общинска собственост, мо-
гат да се обременяват с ограничени вещни пра-
ва само в случаите, определени със закон.
(3) Имотите и вещите—частна общинска
собственост, могат да бъдат обект на разпореж-
дане. За тях се прилагат общите разпоредби за
собствеността, доколкото в този закон не е
предвидено друго.”
§ 7. В чл. 9 се правят следните изменения и
допълнения:
1. В ал. 4 думите “и вещите” се заличават.
2. Създава се ал. 5:
“(5) Кметът на общината определя вещите—
общинска собственост, които подлежат на за-
дължително застраховане.”
§ 8. Член 10 се изменя така:
“Чл. 10. В структурата на общинската адми-
нистрация и администрацията на района се
създават звена за изпълнение на функциите и
задачите по този закон.”
§ 9. В чл. 11 се правят следните изменения и
допълнения:
1. В ал. 1 думите “Общинската собственост
се управлява” се заменят с “Имоти и вещи—
общинска собственост, се управляват”.
2. В ал. 2 думите “Общинската собственост
се използва” се заменят с “Имоти и вещи—об-
щинска собственост, се използват” и се създава
изречение второ: “Предоставените имоти и вещи
не могат да се преотстъпват за ползване, да се
ползват съвместно по договор с трети лица, да
се отдават под наем или да се пренаемат, освен
в случаите, предвидени в закон.”
§ 10. Член 12 се изменя така:
“Чл. 12. (1) Имотите и вещите—общинска
собственост, се предоставят безвъзмездно за
управление на юридически лица и звена на об-
щинска бюджетна издръжка.
(2) Имотите по чл. 3, ал. 2, т. 2 се управляват
от кмета на общината, съответно от кмета на
района, от кмета на кметството или от кметс-
кия наместник по местонахождението им.